[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 2.8.2007

SEC(2007) 1054 окончателен

Проект за

РЕШЕНИЕ НА СЪВМЕСТНИЯ КОМИТЕТ НА ЕИП

за изменение на Протокол 31 към Споразумението за ЕИП относно сътрудничество в специфични области извън четирите свободи

Проект за обща позиция на Общността - (представен от Комисията)

ОБЯСНИТЕЛЕН МЕМОРАНДУМ

1. Протокол 31 към Споразумението за ЕИП съдържа специални разпоредби относно сътрудничеството между Общността и държавите от ЕИП и ЕАСТ извън четирите свободи.

2. Приложеният проект на решение на Съвместния комитет на ЕИП има за цел да измени протокол 31, като разшири сътрудничеството, добавяйки областта на социалната политика. Той предоставя рамка за сътрудничество и определя условията за пълно участие на държавите от ЕИП и ЕАСТ в програмите и действията на Общността в тази област считано от 1 януари 2007 г., като включва:

- Решение № 779/2007/EО на Европейския парламент и на Съвета от 20 юни 2007 г. за създаване за периода 2007—2013 г. на специална програма за предотвратяване и борба с насилието над децата, младежите и жените и за защита на жертвите и рисковите групи (програма Дафне III ) като част от Общата програма „Основни права и правосъдие“ .

3. Член 1, параграф 3, буква б) от Регламент (ЕО) № 2894/94 на Съвета относно условията за прилагане на Споразумението за ЕИП предвижда, че Съветът определя позицията на Общността за подобни решения след предложение на Комисията.

4. Проектът за решение на Съвместния комитет на ЕИП се представя за одобрение на Съвета, след което Комисията излага позицията на Общността пред Съвместния комитет на ЕИП възможно най-скоро.

Проект за

РЕШЕНИЕ НА СЪВМЕСТНИЯ КОМИТЕТ НА ЕИП

за изменение на Протокол 31 към Споразумението за ЕИП относно сътрудничество в специфични области извън четирите свободи

СЪВМЕСТНИЯТ КОМИТЕТ НА ЕИП,

като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално членове 86 и 98 от него,

като има предвид, че:

1. Протокол 31 към Споразумението бе изменен с Решение на Съвместния комитет на ЕИП № …/… от …[1].

2. Е уместно да се разшири сътрудничеството между договарящите се страни по Споразумението, за да включва Решение № 779/2007/EО на Европейския парламент и на Съвета от 20 юни 2007 г. за създаване за периода 2007—2013 г. на специална програма за предотвратяване и борба с насилието над децата, младежите и жените и за защита на жертвите и рисковите групи (програма Дафне III) като част от Общата програма „Основни права и правосъдие“ [2] .

3. Поради това Протокол 31 към Споразумението следва съответно да се измени, за да се позволи разширяване на сътрудничеството считано от 1 януари 2007 г.,

РЕШИ:

Член 1

Член 5 от протокол 31 към Споразумението се изменя както следва:

1. Параграф 5 се заменя със следното:

„5. Държавите от ЕАСТ участват в програмите и действията на Общността, посочени в първите две тирета на параграф 8, считано от 1 януари 1996 г., в програмата, посочена в трето тире, считано от 1 януари 2000 г., в програмата, посочена в четвърто тире, считано от 1 януари 2001 г., в програмите, посочени в пето и шесто тире, считано от 1 януари 2002 г., в програмите, посочени в седмо и осмо тире, считано от 1 януари 2004 г., и в програмите, посочени в девето, десето и единадесето тире, считано от 1 януари 2007 г.“

2. Добавя се следното тире в параграф 8:

„- 32007 D 0779 : Решение № 779/2007/EО на Европейския парламент и на Съвета от 20 юни 2007 г. за създаване за периода 2007—2013 г. на специална програма за предотвратяване и борба с насилието над децата, младежите и жените и за защита на жертвите и рисковите групи (програма Дафне III ) като част от Общата програма „Основни права и правосъдие“ (OВ L 173, 3.7.2007 г., стр. 19) . “

Член 2

Решението влиза в сила в деня след последното уведомяване на Съвместния комитет на ЕИП съгласно член 103, параграф 1 от Споразумението*.

Настоящото решение се прилага от 1 януари 2007 година.

Член 3

Настоящото решение се публикува в раздела „ЕИП“ и в притурка „ЕИП“ на Официален вестник на Европейския съюз .

Съставено в Брюксел на […] година.

За Съвместния комитет на ЕИП:

Председател […]

Секретари на Съвместния комитет на ЕИП: […]

[1] ОВ L […], […] г., стр. […].

[2] ОВ L 173, 3.7.2007 г., стр. 19.

* [Без отбелязани конституционни изисквания.] [С отбелязани конституционни изисквания.]